ROMÂNIA                                                                                                                                                                                                                      

MUNICIPIUL TIMIŞOARA

SERVICIUL  ŞCOLI SPITALE 

ŞI BAZE SPORTIVE                                                                                                                                                                        

Nr. SC2019 – ___________
RAPORT DE SPECIALITATE
Privind schimbarea destinaţiei spaţiului aferent etajelor II şi III din Căminul 1 al fostului Liceu Tehnologic Agricol „Petru Botiş”, situat în Timişoara, Calea Aradului nr. 56, pe o perioadă de 10 ani, pentru transmiterea în administrarea Serviciului de Telecomunicaţii Speciale – Direcţia Judeţeană de Telecomunicaţii Speciale Timiş
Având în vedere Expunerea de motive a Primarului municipiului Timişoara şi proiectul de hotărâre privind schimbarea destinaţiei spaţiului aferent etajelor II şi III din Căminul 1 al fostului Liceu Tehnologic Agricol „Petru Botiş”, situat în Timişoara, Calea Aradului nr. 56, pe o perioadă de 10 ani, pentru transmiterea în administrarea Serviciului de Telecomunicaţii Speciale - Direcţia Judeţeană de Telecomunicaţii Speciale Timiş,
Facem următoarele precizări:

Având în vedere prevederile Legii educaţiei naţionale nr.1/2011, art. 112, alin. (6), şi ale Ordinului nr. 5819/2016 emis de Ministerul Educaţiei Naţionale, privind procedura de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia, au fost întreprinse procedurile legale pentru schimbarea destinaţiei spaţiului care face obiectul prezentului raport.
Astfel, au fost emise următoarele:
· HCLMT nr. 382/15.07.2019 prin care a fost aprobată propunerea de schimbare a destinaţiei etajelor II şi III din Căminul 1, evidenţiat în CF nr. 444739 Timişoara, nr. cadastral 444739 – C5 (corp H), aferent fostului Liceu Tehnologic Agricol „Petru Botiş”, situat în Timişoara, Calea Aradului nr. 56, pentru transmiterea în administrarea Direcţiei Judeţene de Telecomunicaţii Speciale Timiş pentru desfăşurarea activităţii  Serviciului de Telecomunicaţii Speciale;
· Avizul conform nr. 9433/9.08.2019 al ministrului educaţiei naţionale “pentru schimbarea destinaţiei unei părţi din imobilul situat în municipiul Timişoara, Calea Aradului nr. 56, judeţul Timiş care a făcut parte din baza materială a Liceului Tehnologic Agricol “Petru Botiş”, respectiv etajele II şi III ale corpului de clădire C5(corp H) – căminul nr. 1, în suprafaţă utilă de 1.296 mp, din spaţiu de învăţământ, în spaţiu necesar desfăşurării activităţii Serviciului de Telecomunicaţii Speciale, pentru o perioadă de 10 ani”, transmis prin adresa Ministerului Educaţiei Naţionale nr. 1323/12.08.2019, înregistrată la Primăria Municipiului Timişoara cu nr. SC2019 – 20956/20.08.2019.
Aşa cum reiese şi din cele precizate anterior, scopul schimbării destinaţiei acestui spaţiu este atribuirea pentru o perioadă de 10 ani către Serviciul de Comunicaţii Speciale – Direcţia Judeţeană de Comunicaţii Speciale Timiş şi încheierea unui contract de administrare. În spaţiul precizat,  această instituţie, îşi va desfăşura activitatea specifică.
Totodată, subliniem faptul că spaţiul pentru care se solicită schimbarea de destinaţie, respectiv etajele II şi III ale Căminului 1, evidenţiat în CF nr. 444739 Timişoara, nr. cadastral 444739 – C5 (corp H), aferent fostului Liceu Tehnologic Agricol „Petru Botiş”, situat în Timişoara, Calea Aradului nr. 56, are o suprafaţă de 1.296 mp.
Modelul contractului de administrare, anexat prezentului raport, constituie anexă la hotărârea Consiliului Local şi va fi încheiat între administraţia publică a Municipiului Timişoara şi instituţia menţionată anterior. Acesta se va încheia pe perioada de valabilitate a avizului conform al Ministrului Educaţiei Naţionale nr. 9433/9.08.2019, respectiv de la data predării spaţiului, până la data de 8.08.2029. 

Faţă de cele prezentate, apreciem că proiectul de hotărâre privind schimbarea destinaţiei spaţiului aferent etajelor II şi III din Căminul 1 al fostului Liceu Tehnologic Agricol „Petru Botiş”, situat în Timişoara, Calea Aradului nr. 56, pe o perioadă de 10 ani, pentru transmiterea în administrarea Serviciului de Telecomunicaţii Speciale - Direcţia Judeţeană de Telecomunicaţii Speciale Timiş, îndeplineşte condiţiile pentru a fi supus dezbaterii Consiliului Local al Municipiului Timişoara.
ŞEF SERVICIU 






CONSILIER

Anca Lăudatu







Gabriela Tamaş
Cod FO 53-03, ver. 1
Page 2

